Nuwun, pangrèhing Narpawandawa ngaturi uninga, benjing wulan Sura taun Je 1870 ngajêng punika, jumênêngipun karaton dalêm ing Surakarta Adiningrat, jangkêp 200 taun. Manawi lastari wilujêng botên kirang satunggal punapa, pakêmpalan Narpawandawa nêdya badhe damêl pahargyan, putusanipun parêpatan pangrèh nalika tanggal kaping 20 Januari kapêngkêr punika, waragadipun pahargyan wau sarana urunan sakêdhik-sakêdhikipun f 1,- srupiyah (murih mayar kenging dipun cicil, kasèp- kasèpipun dumugi wulan Dhesèmbêr 1938 pundhat).